আমি, তুমি ও সে

ফাহমিদা আহমেদ মৌ
আমি ধরা দেইনি সে শিল্পীর দৃষ্টিতে

যে আঁকতে চেয়েছিলো তার সৃষ্টিতে

আমি চেয়েছি তোমার চোখের ছবি হতে

অতঃপর

আমি উপেক্ষা করেছি সে কাব্যপ্রেমীর আকুলতাকে

চূড়ির রিনিঝিনি কিংবা নূপুরনিক্বণ শোনাতে তাকে

যেহেতু সেই সুর আর ছন্দগুলো উৎসর্গীকৃত তোমাকে

কেবলই তোমার জন্য....

আমি হাসিনি তার শত হাস্যরসাত্মক কথায়

মুগ্ধ দৃষ্টিতে তাকাইনি তার কবিতার ভাষায়

কিংবা লজ্জায় লাল হইনি তার দেওয়া উপমায়

তুমি কি আরও জানো...

আমি আবেগতাড়িত হইনি তার মন্ময়তায়ও

স্পর্শ করে দেখিনি তার প্রচন্ড জ্বরের কপালকেও

তোমার স্পর্শ আর আবেগকে তুলনীয় মনে হবার ভয়ে

এমনকি নির্লিপ্ত থেকেছি তার আকুল আবেদনে

শুধুই তুমি আসবে বলে.....

[বিঃদ্রঃ সারাদিনই বৃষ্টি হয় এমন অনেকদিন এসেছে। কিন্তু আজকের বিকালটা কিভাবে যেনো ছুঁয়ে গেছে ]